text: Kom hjem til nyanlagt have
  24 maj 2010 kl. 17.07
  Lille hjerte-syge Julie og hendes forældre fik ny have, lavet af naboerne.
  Julie fra Daugård har et sygt hjerte.
  Det har betydet, at forældrene ikke har haft tid til at anlægge en have.
  Men naboer og venner har hjulpet den ulykkelige familie.
  Da familien idag vendte hjem fra weekendophold, ventede der en hel ny have.
  Mere end 100 venner, naboer og også for familien ukendte har været med til at lave have og få styr på alt elektricitet og indretning indenfor.
  Ingen ved hvad der venter rundt om hjørnet for den lille hjertesyge pige, men nu er der en smule at glæde sig over for den lille familie og for Julies brødre.
  